Lucy Maud Montgomery

Lucy Maud Montgomery, kjent som L. M. Montgomery (født 30. november 1874, død 24. april 1942) var en canadisk forfatter, best kjent for romanserien om Anne fra Bjørkely.

Biografi    
Lucy Maud Montgomery ble født i Clifton (nå New London) på Prince Edward Island den 30. november 1874. Moren hennes, Clara Woolner Macneill Montgomery, døde av tuberkulose da Maud var 21 måneder gammel. Faren hennes, Hugh John Montgomery, forlot provinsen etter sin kones død og bosatte seg i de vestlige territoriene i Canada. Maud ble boende hos besteforeldrene på morssiden, Alexander Marquis Macneill og Lucy Woolner Macneill, i nærheten av Cavendish. Besteforeldrene oppdro henne strengt. I 1890 ble Montgomery sent til faren sin i Saskatchewan for å bo hos ham og stemoren, men etter et år dro hun tilbake til Prince Edward Island og besteforeldrene. 

I 1893, etter å ha fullført grunnskolen i Cavendish, begynte hun på Prince of Wales College i Charlottetown. Hun tok to års studier på et år og fikk lærerutdanning. I 1895 og 1896 studerte hun litteratur på Dalhousie University i Halifax, Nova Scotia.
 
Etter å ha arbeidet som lærer på flere forskjellige skoler på øya, flyttet hun i 1898 tilbake til Cavendish for å bo hos bestemoren, som nå hadde blitt enke. I 1901 og 1902 jobbet hun i kortere perioder for avisene Chronicle og Echo i Halifax. I 1902 flyttet hun tilbake til bestemoren igjen for å ta seg av henne. Montgomery ble inspirert til å skrive sine første bøker i løpet av denne tiden på Prince Edward Island. I 1908 ga hun ut sin første bok, Anne fra Bjørkely. Hovedpersonen, den foreldreløse Anne, har lånt mange trekk fra forfatterinnen selv.  

Tre år senere, kort etter bestemorens død, giftet hun seg med den presbyterianske presten Ewan Macdonald (1870–1943), og flyttet til Ontario hvor han fikk jobb i nærheten av dagens Uxbridge i Ontario. 

Ekteparet fikk tre sønner, Chester Cameron Macdonald (1912–1964), (Ewan) Stuart Macdonald (1915–1982) og Hugh Alexander, som døde under fødselen i 1914. Denne opplevelsen var kanskje bakgrunnen til at hun lot sin heltinne Annes første barn dø under lignende omstendigheter i boken Annes drømmehus.

Montgomery døde i Toronto i 1942.

Bibliografi 
Se artikkelen Anne fra Bjørkely for en egen oversikt over Anne-bøkene

Romaner 
 Kilmeny of the Orchard (1910)
 The Story Girl (1911)
 The Golden Road (1913) (fortsettelse av The Story Girl) 	
 Emily of New Moon (NO: Emily på Månegården) (1923) 
 Emily Climbs (NO: Emily reiser bust, fortsettelse av Emily på Månegården) (1925)	 
 The Blue Castle (1926)
 Emily's Quest(1927) (fortsettelse av Emily reiser bust) 	 
 Magic for Marigold (1929)
 A Tangled Web 	(1931)
 Pat of Silver Bush (1932) 
 Mistress Pat (1935) (fortsettelse av Pat of Silver Bush) 	  
 Jane of Lantern Hill (1937)

Novellesamlinger 
 The Road to Yesterday (1974)
 The Doctor's Sweetheart (1979)
 Akin to Anne: Tales of Other Orphans (1988)
 Along the Shore: Tales by the Sea (1989)
 Among the Shadows: Tales from the Darker Side (1990)
 After Many Days: Tales of Time Passed (1991)
 Against the Odds: Tales of Achievement (1991)
 At the Altar: Matrimonial Tales (1994)
 Across the Miles: Tales of Correspondence (1995)
 Christmas with Anne and Other Holiday Stories (1995)

Lyrikk 
 The Poetry of Lucy Maud Montgomery (1887)
 The Watchman & Other Poems (1916)

Sakprosa 
 Courageous Women (1934) (skrevet sammen Marian Keith og Mabel Burns McKinley)

Referanser

Eksterne lenker 
 
 
 

Canadiske forfattere
Personer fra Prince Edward Island